b'\n_START_ARTICLE_\nBiserica de lemn din Iara\n_START_PARAGRAPH_\nBiserica de lemn din Iara se afl\xc4\x83 \xc3\xaen localitatea omonim\xc4\x83 din jude\xc8\x9bul Cluj. Biserica, acum tencuit\xc4\x83 \xc8\x99i acoperit\xc4\x83 cu tabl\xc4\x83, r\xc4\x83m\xc3\xa2ne un reper spiritual pentru credincio\xc8\x99ii rom\xc3\xa2ni din Iara. Biserica nu se afl\xc4\x83 pe noua list\xc4\x83 a monumentelor.\n_START_SECTION_\nIstoric\n_START_PARAGRAPH_\nVechea biseric\xc4\x83 a satului Iara a fost folosit\xc4\x83 p\xc3\xa2n\xc4\x83 \xc3\xaen 1948 de comunitatea greco-catolic\xc4\x83. Din anul 1929 a luat fiin\xc8\x9b\xc4\x83 \xc8\x99i o parohie ortodox\xc4\x83 \xc3\xaen Iara dar care \xc8\x9binea slujbele \xc3\xaentr-o capel\xc4\x83 improvizat\xc4\x83 \xc3\xaen casa preotului . Dup\xc4\x83 anul 1948 biserica a fost folosit\xc4\x83 de credincio\xc8\x99ii rom\xc3\xa2ni p\xc3\xa2n\xc4\x83 dup\xc4\x83 anul 2000._NEWLINE_\xc8\x98ematismul Episcopiei de Cluj-Gherla din anul 1947 precizeaz\xc4\x83 c\xc4\x83 biserica era edificat\xc4\x83 \xc3\xaen anul 1851, din lemn, av\xc3\xa2nd hramul Sfin\xc8\x9bii Arhangheli Mihail \xc8\x99i Gavriil. La acel moment \xc3\xaen localitate erau 678 credincio\xc8\x99i greco-catolici \xc8\x99i 236 credincio\xc8\x99i ortodoc\xc8\x99i cu biseric\xc4\x83 (probabil capela improvizat\xc4\x83 \xc3\xaen casa parohial\xc4\x83) \xc8\x99i preot. \xc3\x8en acela\xc8\x99i an se hot\xc4\x83r\xc4\x83\xc8\x99te construirea unei noi biserici de piatr\xc4\x83, care datorit\xc4\x83 unirii celor dou\xc4\x83 culte din anul 1948 se va am\xc3\xa2na ._NEWLINE_Actuala biseric\xc4\x83 de zid a fost construt\xc4\x83 \xc3\xaen perioada 1992-2006 ._NEWLINE_Dup\xc4\x83 construc\xc8\x9bia biserici de zid, vechea bisericu\xc8\x9b\xc4\x83 de lemn a fost retrocedat\xc4\x83 comunit\xc4\x83\xc8\x9bii greco-catolice.'